Merknad frå femteårsansvarleg til forslag om å opprette emnet RETKOM2107/4107

Det har nyleg blitt inngått ein avtale mellom Institutt for lingvistiske og nordiske studier ved Humanistisk fakultet (HF), og Juridisk fakultet om bruk av undervisningsressursar frå juridisk fakultet i eit emne i rettsretorikk (underskrive desember 2022 og januar 2023). Avtalen er i utgangspunktet inngått for 3 år. Emnet er oppretta av ILN/HF, og våren 2023 er første gong emnet blir gjennomført. Sjå: [RETKOM2107 – Retorikk i rettssalen – Universitetet i Oslo (uio.no)](https://www.uio.no/studier/emner/hf/iln/RETKOM2107/index.html#course-content)

Avtaleinngåinga og prosessen rundt dette emnet har ikkje vore koordinert med den pågåande valgemneprosessen ved fakultetet, eller femteårsansvarleg. Dette kan ein forstå i lys av at førespurnaden frå HF kom heilt i sluttfasen av valgemneprosessen. Spørsmålet om godkjenning av emnet for MiR vart dermed frå dekanatet si side vurdert som ei sak som heller skulle handsamast direkte i PMR.

For få vidareført eller oppretta nye valgemne var det elles ein felles frist for å søke om dette den 8. september 2022. Søknadene vart vurdert gruppevis, systematisert etter føreslegne profilar, koordinert av ei gruppe styrt av studiedekanen.

Etter det eg forstår vart det gitt beskjed til undervisarane frå juss om at dei i denne omgang i prinsippet var for seint ute til å komme inn som del av den alminnelege valgemneportefølgja.

Sidan emnet er oppretta av eit anna fakultet var det ikkje aktuelt å leggja emnet inn i den pågåande valgemneprosessen. Dersom fakultetet sjølv hadde hatt ansvar for emnet ville det ha vore naturleg å handsame dette emnet som eit sokalla metodeemne. Om emnet i så fall ville ha blitt prioritert, og foreslått oppretta i denne prosessen kan ein ikkje seia sikkert. Slik priorieringskriteria vart forstått, og den samla søknadsmassen vurdert, er det ikkje utenkjeleg at emnet ville ha blitt foreslått oppretta om det vart omsøkt i tide.

I denne saken har fakultetet alt inngått ein avtale om bruk av undervisningsressursar. Den nye valgemneportefølgja er dessutan framleis i prosess fram mot iverksetjing. Eit viktig moment er det også at fakultetet ikkje vil tape ressursar på opprettinga av emnet, da juridisk fakultet vil internfakturere Institutt for lingvistiske og nordiske studier for alle medgåtte ressursar til undervisning og eksamensgjennomføring. Ressursomsyn har også vore viktig som motivasjon for, og gjennomføring av valgemneprosessen.

Det er etter mi vurdering uheldig at ein ikkje har klart å koordinere godkjenning av emnet med valgemneprosessen. Det faglege initiativet frå undervisarane bør likevel verdsetjast. Ein må også ta med at når tal tilgjengelege valgemne i praksis veks, uavhengig av kva prosess og formalia som har ført fram til oppretting av faget, får det fylgjer for kor mange studentar ein kan forvente at vil delta på dei ulike emna.

PMR bør på denne bakgrunn drøfte om ein skal gå for enkeltvis godkjenning, eller forhåndsgodkjenning av RETKOM som valfag.